На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-472/22-IV/0 од 16.05.2022. године,

Општинско веће општине Гаџин Хан на седници одржаној 16. маја 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** у износу од **245.000,00** динара (двестотинечетрдесетпетхиљададинара) Општинској управи општине Гаџин Хан за измирење обавеза на име испостављених рачуна за поправку водоводне и канализационе мреже.

1. Средства из тачке 1. овог предлога распоређују се у оквиру

**Раздео 5**

**Програм 2-КОМУНАЛНЕ УСЛУГЕ**

**Програмска активност 1102-0008 – Управљање и снабдевање водом за пиће**

**Функционална класификација 630 - Водоснабдевање**

**Позиција 92/1**

**Економска класификација 425115 – Радови на водоводу и канализацији**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана средства за ове намене.

Наведена средства су потребна за измирење обавеза према ЈП Дирекцији Гаџин Хан на име испостављених рачуна за поправку водоводне и канализационе мреже (Рачун бр.05/10, Рачун бр.05/13, Рачун бр.05/14, Рачун бр.05/15, Рачун бр.05/16, Рачун бр.05/18, Рачун бр.05/19, Рачун бр.05/20, Рачун бр.05/21, Рачун бр.05/22, Рачун бр.05/23, Рачун бр.05/24 и Рачун бр.05/25 ). Укупна вредност ових рачуна износи **244.070,31** динара. Водоводна мрежа је поправљена у Малом Крчимиру, Горњем Душнику, Горњем Барбешу, Топоници, Сопотници, Гркињи и Гаџином Хану а канализациона мрежа у Доњем Душнику и Топоници.

Радови на водоводној мрежи су због хитности изведени на основу наредби председника општине датих ЈП Дирекцији Гаџин Хан као носиоцу искључивог права на обављање комуналне делатности на територији општине Гаџин Хан, како би се у најкраћем року решио проблем водоснабдевања у овим селима и становништво обезбедило пијаћом водом. Радови на канализационај мрежи су изведени ради санирања насталог квара на мрежи у Доњем Душнику и Топоници у циљу обезбеђивања несметаног функционисања мреже.

.

Одлуком о буџету општине Гаџин Хан за 2022.годину средства за ове намене нису планирана и обезбеђују се из текуће буџетске резерве

Број: 06-400-234/22-III

У Гаџином Хану, 16.05.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић